open-index/open-wikipedia-markdown huggingface dataset:
Bùirdeasachd

'S e clas sòisealta a tha co-ionnan le na clasaichean meadhanach agus meadhanach-àrd a th' anns **a' Bhùirdeasachd** (Fraingis: *bourgeoisie*, IPA; *buʁʒwazi*), a rèir luchd-eòlas Eòlas-comainn. Tha a' Bhùirdeasachd air a dealachadh bho agus, gu traidiseanta, air a h-iomsgaradh ris a' mhòr-shluagh air sgàth 's gu bheil a' Bhùirdeasachd mòran nas beairtiche a thaobh airgid agus cumhachd chultaireil. Thathar daonnan a' roinneadh na Bùirdeasachd eadar seann (*ancienne*), mòr (*grande*), àrd (*haute*), meadhan (*moyenne*), agus beag (*petite*). Aig an toiseach-tòisichidh, anns na meadhan aoisean, bha ciall an fhacail Bhùirdeasachd ceangailte ri bailtean anns A' Ghearmailt o chionn's gum faigheadh cuid dhuibh pribhleidean eaconomach ann an saoghal gu math fiùdalach, mar chòirichean mhalairt neo inbhe borgh rìoghail. Ann an Gearmailtis canar *burger* ri cuideigin a tha a' fuireach ann am baile agus cha robh a' Bhùirdeasachd mar a chithear an latha an-diugh idir ann. B' e gu robh luchd na tuatha fo shiostam laghail eile. A rèir feallsanachd Mharxach, b' e a' Bhùirdeasachd a bh' anns a' chlas sòisealta a thug seilbh air an dòigh-dhèanaimh tron Tionndadh Gnìomhachais agus  tha ùidh aice air an cuid luach cuid-seilbhe agus calpa a chumail gus a h-uachdaranachd san eaconomaidh a ghlèidheadh. Tha cuid a dhaoine dhen bheachd gur e gabhail a-steach eileimeidean ùra dhan a' Bhùirdeasachd, gu seachd-àraidh luchd-tionnsgain a bhios a' toirt ùr-ghnàthachadh dhan eaconomaidh tro *mhilleadh chruthachail*, 's a  bha aig teis-mheadhain Calpachais. A rèir Karl Marx, bidh còmhstri ann eadar a' Bhùirdeasachd agus am Mòr-shluagh an-còmhnaidh. Dhiùilteadh Faisisteachas agus Nàsachd clasaichean sòisealta mar fhorsa eachdraidheil.

## Iomraidhean


Roinn-seòrsa:Feallsanachd
Roinn-seòrsa:Co-mhaoineas
Roinn-seòrsa:Poileataigs
Roinn-seòrsa:Eaconomachd
Roinn-seòrsa:Calpachas
Pitești

'S e baile mòr eadar Craiova agus Târgoviște, ann an ceann a deas Romàinia a th' ann am **Pitești** (IPA: *piˈteʃtʲ*, Gearmailtis: *Pitesk*). Tha e suidhichte ri taobh  na h-Aibhne Argeș, aig 300m os cionn ìre na mara, san t-siorrachd (Romàinis: *Județ*) Argeș fhèin. Tha 155,383  duine a' fuireach ann.

## Eachdraidh
Tha a h-uile coltas ann gur ann às na h-ainmean pearsanta *Pit* air neo *Pitul* agus an iar-leasachan *-ești* s' a tha ainm a' bhaile. A dh'aindeoin sin, tha cuid a dhaoine eile dhen bheachd gur ann à *pită* (Gàidhlig: aran) 's a tha e. Bhuinneadh an t-àite dhan roinn Ròmanach Moesia inferior. Chaidh am baile a chlàradh airson a' chiad turais air 20 an Cèitean 1386. eadar 1600 agus 1601 bha feachdan Co-fhlaitheas na Pòlainn - Liotuàinia air an gearastanachadh ann am Pitești. Thog Constantin Șerban eaglais a' bhaile an an 1656. Anns An Dùbhlachd 1943 
chaidh Daoine Rroma a' bhaile a fhuadachadh gu campaichean-losgaidh ann an Transnistria, mar phàirt an Uile-losgaidh. Thug plèanaichean cogaidh Aimearganach ionnsaigh air a' bhaile air 4 an t-Iuchar 1944: rinneadh droch sgrios agus milleadh air.

## Daoine ainmeil
* Ion Antonescu (1882–1946), Deachdaire Faisisteach agus eucoireach-cogaidh.

## Bailtean co-cheangailte
*  Beit Jala
*  Borlänge
*  Bydgoszcz
*  Caserta
*  Chișinău
*  Chongqing
*  Gyumri
*  Huelva
*  Kragujevac
*  Muntinlupa
*  Nafplio
*  Ourém
*  Springfield
*  Sumgait
*  Tynaarlo

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Târgoviște

'S e baile mòr eadar Pitești agus Ploiești, ann an ceann a deas Romàinia a th' ann an **Târgoviște** (IPA: *tɨrˈɡoviʃte*, Gearmailtis: *Tergowisch*). Tha e suidhichte ri taobh  na h-Aibhne Ialomița, aig 292m os cionn ìre na mara, san t-siorrachd (Romàinis: *Județ*) Dâmbovița. Tha 79,610 duine a' fuireach ann.

## Eachdraidh
'S ann às an fhacal *търг* (Gàidhlig: *Margaidh*) ann am Bulgàiris agus an t-iar-leasachan *-ești* s' a tha ainm a' bhaile. Bhuinneadh an t-àite dhan roinn Ròmanach Moesia inferior. Chaidh am baile a chlàradh airson a' chiad turais ann an 1396. B' ann ann an Târgoviște a bha Vlad Țepeș air a chrùnadh ann an 1456. Bha e na phrìomh-bhaile Prionnsalachd Tìr nan Romàinianach (Romàinis: *Principatul Țării Românească*) eadar 1418 agus 1659. Thog Matei Basarab mùr mu timcheall a' bhaile agus sgeadaich e an eaglais. B' ann ann an Târgoviște air 25 an Dùbhlachd 1989 a chaidh Nicolae Ceaușescu agus a bhean dhìteadh le chùirt armailteach agus a chur gu bàs.

## Daoine ainmeil
* Constantin Cantacuzino (1639–1716)
* Laura Stoica (1967–2006)

## Bailtean co-cheangailte
*  Castelló de la Plana
*  Chinon
*  Ciudad Real
*  Corbetta
*  Gioia de Colle
*  Ivano-Frankivsk
*  Karadeniz Ereğli
*  Kazanlak
*  Miami
*  Nefteyugansk
*  Orvault
*  Santarém
*  Targovishte
*  Trakai
*  Vellinge

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Galați

'S e baile mòr agus port-aibhne cudromach faisg air Brăila agus na crìochan ris An Ucràin agus Moldàibhia, air an àirde an ear-dheas Romàinia a th' ann an **Galați** (IPA: *ɡaˈlatsʲ*, Eadailtis: *Caladda*, Gearmailtis: *Galatz*, Pòlais *Gałacz*). Tha e suidhichte ri taobh  na h-Aibhne Danube, aig 55m os cionn ìre na mara, san t-siorrachd (Romàinis: *Județ*) Galați. Tha 249,432  duine a' fuireach ann. 'S ann air malairt eadar-nàiseanta agus gnìomhachas trom 's a tha eaconomaidh a' bhaile stèidheachadh.

## Eachdraidh
'S ann às an fhacal *کلات* (Gàidhlig: *dùn*) ann am Peirsis agus an t-iar-leasachan *-ați* s' a tha ainm a' bhaile. Chandadh Malyi Halych (Gàidhlig: *feannag-bheag*) ris nus tàinig na Mongolaich. Chaidh am baile a chlàradh airson a' chiad turais ann an 1445. Ghabh Poblachd Ghenobha s làimh Galați anns an 14mh Linn. Bha coimhearsnachd Iùdhach a' bhaile cho làidir gum fosgadh Cladh Iùdhach ann an 1590.  Loisg feachdan na Ruise am baile ann an 1789, a bha na phàirt nan Cogaidhean Tuirceach-Ruisianach. Chèilidh Franz Liszt air Galați ann an 1847. Aig àm Bha *Ar-a-mach Luchd na Tuatha* ann an 1909 thug feachdan an Riaghaltais, fo stiùir Ion Antonescu, ionnsaigh air Sòisealaich ann an Galați. Chumadh Ștefan Gheorghiu fo ghlasaibh ann an carcair bog fluich an seo fad bliadhna. Ann an 1918 thachair cath an seo,  eadar 500 saighdear Romàinianaich agus mu 12,000 Ruisianich Boilseabhach. Thug na Romàinianaich ruaig air na Boilseabhaich. Thug plèanaichean cogaidh - an dà chuid Aimearaganach agus Ghearmailteach Nàsach - ionnsaigh air a' bhaile ann an 1944: rinneadh droch sgrios agus milleadh airs 90% dhen bhaile.

## Daoine ainmeil
* Isaac Jacob Schoenberg (1903–1990), Matamataigear.

## Bailtean co-cheangailte
*  Ancona
*  Brindisi
*  Coventry
*  Hammond
*  Jesi
*  Limón
*  Mumbai
*  Mykolaiv
*  Pessac
*  Piraeus
*  Scottsbluff
*  Sevastopol
*  Wuhan
*  Yalta

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Max Erwin von Scheubner-Richter

B' e neach-teòiridh Nàsach às An Laitbhe a bh' ann am **Max Erwin von Scheubner-Richter** (Latbhais: *Ludvigs Rihters*, Riga, 21 am Faoilleach 1884 - München, 9 an t-Samhain 1923). Na Ghearmailteach cinnidheach Baltach, rugadh agus thogadh von Scheubner-Richte ann an coimhearsanchd  mhion-shluagh, far a bhuinneadh e do theaghlach bùirdeasach - bha athair na cheòladair proifeiseanta. Fhuair e a chuid foghlaim aig Rīgas Tehniskā universitāte, agus an uair sin rinn e dotaireachd ann am München. Bha e an sàs ann am mailisidh na làimhe deise ann na Ar-a-mach na Ruise ann an 1905 agus phòs e aig Mathilde von Scheubner, a bha 19 bliadhna na b' aosta na esan. Chuir e seachad bliadhnaichean A' Chogaidh Mhòir na shaighdear anns an fhronta an ear, far an robh a chuid chomasan ann an Ruisis feumail, agus na riochdaire dioplòmasach ann an Erzurum ann an Impireachd nan Otomanach. Chunnaic e gu robh Uile-losgadh an aghaidh nan Airmeinianach a' tachairt agus rinn e càineadh air. Ghabh e anns na *Freikorps* an dèidh A' Chogaidh. Bha e na bhall a' Phàirtidh Nàsach on toiseach-toisichidh agus bha e an sàs ann an Hitlerputsch ann an 1923, anns a fhuair e bàs. Thug von Scheubner-Richter buaidh uabhasach fhèin làidir air Adolf Hitler.

## Iomraidhean


Roinn-seòrsa:Eachdraidh
Roinn-seòrsa:An Laitbhe
Roinn-seòrsa:Poileataigs
Gheorghe Gheorghiu-Dej

B' e dealanair, neach-poileataigs agus deachdaire Comannach Stalineach à Romàinia a bh' ann an **Gheorghe Gheorghiu-Dej** (IPA: *ˈɡe̯orɡe ɡe̯orˈɡi.u ˈdeʒ*, ainm-baistidh *Gheorghe Gheorghiu*, Bârlad, 1 an t-Samhain 1901 - Bucharest, 19 am Màrt 1965). Bhuinneadh e do theaghlach Ortodogsach Clas-obrach - bha athair na obraiche. B' fheudar do Gheorghiu-Dej an sgoil fhàgail nuair a bha e dìreach 11 a dh'aois, leis cho bochd 's a bha a teaghlach. Ghabh e ann an Aonadh-ciùird agus, ann an 1920, bha e an sàs ann an Strailc coitcheann. Chuir e seachadh na 30an a' cur air dòigh strailichean, ag iomairt às leth a' Phàirtidh Chomunnaich Romàinia agus a' dol a-mach 's a-steach dhan phrìosain air adhbharan poiliteagach. Nuair a thòisich An Dàrna Cogadh bha e air a phrìosanachadh ann an campa-prìosain le Riaghaltas Faisisteach Ion Antonescu ach b' fheudar dha theiche ann an 1944. An dèidh phurgaid nan Iùdhach às a' Phàrtiadh ann an 1952, chaidh ainmeachadh ceann-suidhe. Bha e gu math dlùth air Stalin agus chuir e an gnìomh polasaidhean Stalineachd mar cho-shealbhadh àiteachais agus gnìomhachasadh luath. Chaochail e le aillse-sgamhain ann an 1965. B' e a dheagh charaid Nicolae Ceaușescu a bh' ann iar-theachdaire. Chreideadh Gheorghiu-Dej gum bu chòir do ghach uile ar-a-mach agus atharrachadh poiliteagach a bhith fo stiùir mion-chuid Stalinich proifeiseanta, an treabh dham buinneadh esan fhèin.

## Ceanglaichean a-muigh
*Tiodhlacadh Gheorghe Gheorghiu-Dej

## Iomraidhean


Roinn-seòrsa:Eachdraidh
Roinn-seòrsa:Daoine à Romàinia
Roinn-seòrsa:Poileataigs
Roinn-seòrsa:Romàinia
Roinn-seòrsa:Co-mhaoineas
Stalineachd

B' e dòigh-riaghalaidh na stàite agus polasaidhean poileataigeach a chaidh a chur air bhog san Aonadh Sobhiatach eadar 1927 agus 1953 fo stiùir an deachdaire Iosif Stalin a bh' ann an **Stalineachd**. Bheireadh sin a-steach cruthachadh stàit aon-phàrtaidh phoileasail, gnìomhachasadh luath, an teòiridh mu Shòisealachd ann an aon Dùthaich, co-shealbhadh ann an àiteachas, teinneachadh strì eadar clasaichean sòisealta fo Shòisealachd, dubh-chreideamh pearsanta agus fo-inbheachd feumalachdan pàrtaidhan commasach nan dùthchannan cèin gu miannan a' phàrtaidh san Aonadh Sobhiatach, leis gun duirt Stalin gu robh am pàrtaidh aige os cionn ar-a-mach eadar-nàiseanta.

## Stalinich
*Bolesław Bierut 
*Nicolae Ceaușescu
*Valko Chervenkov
*Gheorghe Gheorghiu-Dej
*Georgi Dimitrov
*Klement Gottwald
*Enver Hoxha
*Kim Il-sung
*Imre Nagy
*Ana Pauker
*Mátyás Rákosi
*Walter Ulbricht
*Andriy Zhdanov

## Iomraidhean


Roinn-seòrsa:Eachdraidh
Roinn-seòrsa:Poileataigs
Roinn-seòrsa:Romàinia
Roinn-seòrsa:An Ruis
Roinn-seòrsa:Co-mhaoineas
Bârlad

'S e baile eadar Bacău agus Galați, air an àirde an ear Romàinia a th' ann am **Bârlad** (IPA: *bɨrˈlad*, Ungairis: *Barlád*). Tha e suidhichte ri taobh  na h-Aibhne Bârlad fhèin, aig 100m os cionn ìre na mara, san t-siorrachd (Romàinis: *Județ*) Vaslui. Tha 55,837  duine a' fuireach ann.

## Eachdraidh
'S ann às an fhacal *berlo* (Gàidhlig: *taigh*) air neo *birlo* (Gàidhlig: *boglach*) ann an Cànanan Slàbhach agus an t-iar-leasachan Ungairis*-ad* s' a tha ainm a' bhaile. Bhuinneadh an t-àite dhan roinn Ròmanach Moesia inferior. Chaidh am baile a chlàradh airson a' chiad turais ann an 1519. Ghabh feachdan an Aonaidh Sobhiataich os làimh a' bhaile air 24 an Lùnasdal 1944 mar phàirt na Foghail Jassy–Kishinev.

## Daoine ainmeil
*Alexandru Ioan Cuza (1820 - 1873)
* Gheorghe Gheorghiu-Dej (1901–1965), Deachdaire.

## Bailtean co-cheangailte
*  Konya
*  Vergèze

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Pàrtaidh Comunnach Romàinia

B' e partaidh poileatagach à Romàinia a bha a' gabhail ri Co-mhaoineas agus Stalineachd a bh' ann am **Partidul Comunist Român** (IPA: *parˈtidul kɔmunˈist rɔˈmɨn*, giorrachadh: *PCR*, Gàidhlig: *Pàrtaidh Comunnach Romàinia*). Chaidh am PCR a stèidheachadh tron sgarradh on *Phartidul Social Democrat Român* (Gàidhlig: *Pàrtaidh Comunnach Romàinia*) ann am Bucharest ann an 1921. Cha do ghabh am PCR pàirt ann an taghadh no taghadh eadar na cogaidhean leis gu robh e fo thoirmeasg bho 1924 gu ruige deireadh an Dàrna Cogaidh. Ghabh am Pàrtaidh os làimh Riaghaltas na dùthcha, le taic on Aonadh Sobhiatach, ann an 1944 agus chumadh e Ròmainia fo smachd, agus gu math dlùth air Stalin, gu ruige Ar-a-mach na Nollaig 1989. B' i Ana Pauker (Hana Rabinsohn) a bh' anns a' chiad cheannard comunnach na dùthcha ach chaill i a dreuchd ann an cur-fodha an aghaidh Iùdhaich sa Phàrtaidh, ann an 1952. Fhuair Gheorghe Gheorghiu-Dej ceannas na dùthcha gus a chaochail e le aillse ann an 1965. Chuireadh Nicolae Ceaușescu na àite, ach chaidh esan a chur gu bàs ann an Târgoviște ann an 1989. B' e *Uniunea Tineretului Comunist* (Gàidhlig: Aonadh nan Comannach Òga) a bh' ann a bhuidheann òigridh agus b' e *Scînteia* (Gàidhlig: An Sradag) a bh' ann pàipear-naidheachd a' pàirtidh.

## Buill a' Phàirtidh
*Victor Brauner
*Lucrețiu Pătrășcanu
*Marin Preda

## Iomraidhean


Roinn-seòrsa:Co-mhaoineas
Roinn-seòrsa:Eachdraidh
Roinn-seòrsa:Poileataigs
Roinn-seòrsa:Romàinia
Elek Köblös

B' e saor, neach-aithris agus neach-poileataigs Comannach Stalineach às an Ostair-Ungaire, An Ungair agus Romàinia a bh' ann an **Elek Köblös** (ainmean-breige: *Balthazar*, *Bădulescu* agus *Dănilă*, Sáromberke (Dumbrăvioara), 12 an Cèitean 1887 - Mosgo, 9 an Dàmhair 1938). Bhuinneadh e do theaghlach Clas-obrach agus b' e Ungairis a bh' aca aig an taigh. Chaidh e dhan sgoil ann an Nagyenyed (Aiud) agus an uair sin rinn e preantasachd ann an saorsainneachd ann an Marosvásárhely (Târgu Mureș), far an do ghabh e ann an Aonadh-ciùird. Ann an 1918, agus an Ostair-Ungaire a' tuiteam a-mach à chèile, shabaid e ann an Cogadh Ungair-Romàinia, ri taobh Poblachd Shobhiatach na h-Ungaire an aghaidh feachdan Romàinia. Ghabh e ann am Pàrtaidh Comunnach Romàinia ann an 1921 ach chaidh a chur an greim ann an aon bliadhna an dèidh cho-labhairt a' Phàirtidh. Dheasaicheadh e dà phàipear-naidheachd comunnach Ungairis: *Előre* ann am Marosvásárhely agus *Munkás* ann am Bucharest. Bha e na àrd-rùnaire a' Phàirtidh bho 1924 gu ruige 1927, ach bha e a-riamh ann ann strì an aghaidh Ana Pauker. B' fheudar dha an dùthaich fhàgail agus theich e thall thairis na fhògarrach san Aonadh Sobhiatach. Chaidh a chur an greim sa phrìosan Liublianka ann am Mosco agus a chur gu bàs air òrdughan Stalin air 9 an Dàmhair 1938, aig àm Purcaid Mhòr Stalineach. Bha e air ath-ghnàthachadh an dèidh bàis le Nicolae Ceaușescu. Chreideadh Köblös gum bu chòir do ghach uile ar-a-mach agus atharrachadh poiliteagach a bhith fo stiùir mion-chuid Stalinich proifeiseanta, an treabh dham buinneadh esan fhèin.

## Iomraidhean


Roinn-seòrsa:Eachdraidh
Roinn-seòrsa:Daoine à Romàinia
Roinn-seòrsa:Daoine às an Ungair
Roinn-seòrsa:Poileataigs
Roinn-seòrsa:Romàinia
Roinn-seòrsa:An Ungair
Roinn-seòrsa:Co-mhaoineas
Argeș (Siorrachd)

'S e siorrachd (Romàinis: *Județ*) ann an ceann a deas Romàinia a th' ann an **Argeș** (IPA: *ˈardʒeʃ*), anns an roinn traidiseanta Muntenia. 'S e Pitești a th' ann prìomh-bhaile na siorrachd. A bharrachd air sin, 's e an deicheamh siorrachd as motha na dùthcha an dà chuid a thaobh fharsaingeachd agus àireamh-shluaigh. Tha 612,431 a' fuireach ann.

## Bailtean

## Daoine Ainmeil
*Ion Antonescu (1882–1946)
*Elisabeta Rizea (1812–1903)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Dolj (Siorrachd)

'S e siorrachd (Romàinis: *Județ*) ann an ceann a deas Romàinia a th' ann an **Dolj** (IPA: *dolʒ*), anns an roinn traidiseanta Oltenia. 'S e Craiova a th' ann prìomh-bhaile na siorrachd. A bharrachd air sin, 's e an seachdamh siorrachd as motha na dùthcha a thaobh àireimh-shluaigh. Tha 660,544 a' fuireach ann.

## Bailtean

## Daoine Ainmeil
*Mihai Viteazul (1558 - 1601)
*Corneliu Baba (1906 - 1997)

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Teleorman (Siorrachd)

'S e siorrachd (Romàinis: *Județ*) ann an ceann a deas Romàinia a th' ann an **Teleorman** (IPA: *ˈtele:orman*), anns an roinn traidiseanta Muntenia. 'S e Alexandria a th' ann prìomh-bhaile na siorrachd. A bharrachd air sin, 's e an 24mh siorrachd na dùthcha a thaobh àireamh-shluaigh. Tha 360,178 a' fuireach ann.

## Bailtean
*Siliștea Gumești

## Daoine Ainmeil
*Anghel Demetriescu (1847 - 1903)
*Marin Preda (1922 - 1980)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Bistrița-Năsăud (Siorrachd)

'S e siorrachd (Romàinis: *Județ*) ann an ceann a tuath Romàinia a th' ann am **ˈBistrița-Năsăud** (IPA: *ˈbistrit͡sa nəsəˈud*), anns an roinn traidiseanta Transsilvania. 'S e Bistrița a th' ann prìomh-bhaile na siorrachd. A bharrachd air sin, 's e an treas siorrachd as motha na dùthcha a thaobh àireamh-shluaigh. Tha 277,861 a' fuireach ann.

## Bailtean

## Daoine Ainmeil
*Andrei Mureșanu (1816 - 1863)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Sibiu (Siorrachd)

'S e siorrachd (Romàinis: *Județ*) ann an cridhe Romàinia a th' ann an **Sibiu** (IPA: *ˈsiˈbiw*), anns an roinn traidiseanta Transilvania. 'S e Sibiu a th' ann prìomh-bhaile na siorrachd. A bharrachd air sin, 's e an 25mh siorrachd na dùthcha a thaobh àireamh-shluaigh. Tha 375,992 a' fuireach ann.

## Bailtean
*Rășinari

## Daoine Ainmeil
*Emil Cioran (1911 - 1995)
*Miklós Borsos (1906 - 1990)

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Timiș (Siorrachd)

'S e siorrachd (Romàinis: *Județ*) air an àirde an iar Romàinia a th' ann an **Timiș** (IPA: *ˈtimiʃ*), anns an roinn traidiseanta Banat. 'S e Timișoara a th' ann prìomh-bhaile na siorrachd. A bharrachd air sin, 's e an siorrachd as motha na dùthcha a thaobh fharsaingeachd agus an t-siamh a thaobh àireamh-shluaigh. Tha 683,540 a' fuireach ann.

## Bailtean
*Lugoj
*Nițchidorf
*Sânnicolau Mare

## Daoine Ainmeil
*Ali Temeşvar'dan (1647 - 1722)
*Béla Bartók (1881 - 1945)
*Bela Lugosi (1882 - 1956)
*Johnny Weissmüller (1904 - 1984)
*Herta Müller (1953)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Vaslui (Siorrachd)

'S e siorrachd (Romàinis: *Județ*) air an àirde an ear Romàinia a th' ann am **Vaslui** (IPA: *ˈvasˈluj*), anns an roinn traidiseanta Moldobha. 'S e Vaslui a th' ann prìomh-bhaile na siorrachd. A bharrachd air sin, 's e an 24mh siorrachd as motha na dùthcha a thaobh àireamh-shluaigh. Tha 395,500 a' fuireach ann.

## Bailtean
*Bârlad
*Codăești

## Daoine Ainmeil
*Alexandru Ioan Cuza (1820 - 1873)
*Ana Pauker (1893 - 1960)
*Gheorghe Gheorghiu-Dej (1901 - 1965)
*Marcela Topor (1976)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Vrancea (Siorrachd)

'S e siorrachd (Romàinis: *Județ*) air an àirde an ear Romàinia a th' ann am **Vrancea** (IPA: *ˈvrant͡ʃe̯a*), anns na roinnean traidiseanta Moldobha agus Muntenia. 'S e Focșani a th' ann prìomh-bhaile na siorrachd. A bharrachd air sin, 's e an 31mh siorrachd na dùthcha an dà chuid a thaobh àireamh-shluaigh agus farsaingeachd. Tha 340,310 a' fuireach ann.

## Bailtean

## Daoine ainmeil
*Carl Grünberg (1861 - 1940)

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Marin Preda

B' e deasaiche, eadar-theangair, foillsichear agus sgrìobhadair à Romàinia a bh' ann am **Marin Preda** (IPA: *maˈrin ˈpreda*, Siliștea Gumești, 5 an Lùnasdal 1922 - Mogoșoaia, 16 an Cèitean 1980. Thogadh e ann an sgìre dhùthchail ann an Teleorman ann an teaghlach clas-obrach uabhasach fhèin bochd: mheòmhraicheadh e daonnan sa chuid obrach air a' chuspair sin. Fhuair e a chuid foghlaim aig Oilthigh Bhucharest agus chuir e seachad bliadhnaichean A' Chogaidh na saighdear san arm. Cha robh e a-riamh an aghaidh Riaghaltas an PCR ann an Romàinia agus bha cuid a cheannard Comunnach gu math dèidheil air, leis gu robh e a' riochdeachadh beatha agus guth a' chlas-obrach sna leabhraichean a sgrìobhadh e. A dh'aindeoin seo, rinn an Securitate murt airsan beagan an dèidh gun do dh'fhoillsich e leabhar - Cel mai iubit dintre pământeni - a thug càin do Stalineachd agus a dhoch bhuaidh air an dùthaich fo Gheorghe Gheorghiu-Dej, ro-theachdaiche Nicolae Ceaușescu.

## Obair
*1948 - *Întâlnirea din pământuri*
*1949 - *Ana Roşculeţ*
*1952 - *Desfăşurarea* 
*1955 - *[[Moromeţii]]* 
*1956 - *Ferestre întunecate* 
*1959 - *Îndrăzneala* 
*1962 - *Risipitorii* 
*1967 - *[[Moromeţii]]*
*1968 - *Intrusul* 
*1972 - *Imposibila întoarcere* 
*1972 - *Marele singuratic* 
*1973 - *Întâlnirea din pământuri*
*1975 - *Delirul* 
*1977 - *[[Viaţa ca o pradă]]* 
*1980 - *[[Cel mai iubit dintre pământeni]]* 

## Iomraidhean


Roinn-seòrsa:Sgrìobhadairean Romàinianach
Roinn-seòrsa:Daoine à Romàinia
Roinn-seòrsa:Sgrìobhadairean
Roinn-seòrsa:Romàinia
Constantin Brâncuși

B' e cruth-ealantair agus peantair à Romàinia a bh' ann an **Constantin Brâncuși** (IPA: *konstanˈtin brɨŋˈkuʃʲ*, Hobița, 19 an Gearran 1876 - Paris, 16 am Màrt 1957. Thogadh e ann an sgìre dhùthchail ann an Gorj ann an teaghlach luchd na tuatha uabhasach fhèin bochd. Fhuair e a chuid foghlaim aig școala de arte și meserii ann an Craiova. Thug Auguste Rodin buaidh uabhasach làidir.

## Iomraidhean


Roinn-seòrsa:Daoine à Romàinia
Roinn-seòrsa:Luchd-ealain
Roinn-seòrsa:Romàinia
Hunedoara (Siorrachd)

'S e siorrachd (Romàinis: *Județ*) air an àirde an iar Romàinia a th' ann an **Hunedoara** (IPA: *huneˈdo̯ara*, Ungairis: *Hunyad*), suidhichte anns an roinn traidiseanta Transsilvania. 'S e Deva a th' ann prìomh-bhaile na siorrachd. A bharrachd air sin, 's e an 20mh siorrachd na dùthcha a thaobh àireamh-shluaigh. Tha 396,253 a' fuireach ann.

## Bailtean

## Daoine Ainmeil
*Nicolae Irimie (1890 - 1971)

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Mehedinți (Siorrachd)

'S e siorrachd (Romàinis: *Județ*) air an àirde an iar Romàinia a th' ann am **Mehedinți** (IPA: *meheˈdint͡sʲ*, Sèirbis: *Караш Северин*, Ungairis: *Krassó-Szörény*), suidhichte anns na roinnean traidiseanta Banat agus Oltenia. 'S e Drobeta-Turnu Severin a th' ann prìomh-bhaile na siorrachd. A bharrachd air sin, 's e an 3pmh siorrachd na dùthcha a thaobh àireamh-shluaigh. Tha 254,570 a' fuireach ann.

## Bailtean

## Daoine Ainmeil

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Bacău (Siorrachd)

'S e siorrachd (Romàinis: *Județ*) air an àirde an ear-thuath Romàinia a th' ann am **Bacău** (IPA: *baˈkəw*, Ucràinis: *Бакеу* Ungairis: *Bákó*), suidhichte anns an roinn traidiseanta Moldobha. 'S e Bacău fhèin a th' ann prìomh-bhaile na siorrachd. A bharrachd air sin, 's e an 9mh siorrachd nas motha na dùthcha a thaobh àireamh-shluaigh. Tha 616,168 a' fuireach ann.

## Bailtean
*Moinești
*Onești

## Daoine ainmeil
*Nadia Comăneci
*Lucrețiu Pătrășcanu (1900 - 1954)
*Tristan Tzara

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Brașov (Siorrachd)

'S e siorrachd (Romàinis: *Județ*) ann an cridhe Romàinia a th' ann am **Brașov** (IPA: *ˈbraˈʃov*, Gearmailtis: *Kronstadt*, Ungairis: *Brassó*), anns an roinn traidiseanta Transilvania. 'S e Brașov a th' ann prìomh-bhaile na siorrachd. A bharrachd air sin, 's e an 13mh siorrachd na dùthcha a thaobh àireamh-shluaigh. Tha 549,217 a' fuireach ann.

## Bailtean
*Bran

## Daoine Ainmeil
*Dumitru Prunariu

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Gorj (Siorrachd)

'S e siorrachd (Romàinis: *Județ*) air an àirde an iar-dheas Romàinia a th' ann an **Gorj** (IPA: *ɡorʒ*), suidhichte anns an roinn traidiseanta Oltenia. 'S e Târgu Jiu a th' ann prìomh-bhaile na siorrachd. A bharrachd air sin, 's e an 28mh siorrachd na dùthcha a thaobh àireamh-shluaigh. Tha 334,238 a' fuireach ann.

## Bailtean
*Hobița
*Peștișani

## Daoine Ainmeil
*Constantin Brâncuși

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Vâlcea (Siorrachd)

'S e siorrachd (Romàinis: *Județ*) ann an ceann a deas Romàinia a th' ann am *'Vâlcea* (IPA: *ˈvɨlt͡ʃe̯a*), suidhichte anns na roinnean traidiseanta Muntenia agus Oltenia. 'S e Râmnicu Vâlcea a th' ann prìomh-bhaile na siorrachd. A bharrachd air sin, 's e an 26mh siorrachd na dùthcha a thaobh àireamh-shluaigh. Tha 355,320 a' fuireach ann.

## Bailtean

## Daoine Ainmeil

## Ceanglaichean A-mach
*Mapa na Roinne

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Târgu Mureș

'S e baile mòr eadar Cluj-Napoca agus Sighișoara, ann an ceann a tuath Romàinia a th' ann an **Târgu Mureș** (IPA: *ˈtɨrɡu ˈmureʃ*, Ungairis: *Marosvásárhely*, IPA: *ˈmɒroʃvaːʃaːrhɛj*, Gearmailtis: *Neumarkt am Mieresch*). Tha e suidhichte ri taobh  na h-Aibhne Mureș, aig 320m os cionn ìre na mara, san t-siorrachd (Romàinis: *Județ*) Mureș. Tha 134,290 duine a' fuireach ann.

## Eachdraidh
'S ann às an fhacal *търг* (Gàidhlig: *Margaidh*) ann am Bulgàiris agus an na h-Aibhne  *Mureș* s' a tha ainm a' bhaile. Bhuinneadh an t-àite dhan roinn Ròmanach Dacia. Chaidh am baile a chlàradh airson a' chiad turais ann an 1332 mar * Novum Forum Siculorum* agus an uair sin mar *Sekulvasarhel* ann an 1349. Bhuinneadh am baile dhan Phrionnsalachd Transsilvania bho 1541 gu ruige 1699. B' ann ann an Târgu Mureș far a chruinnicheadh Pàrlamaid Transilvania fad nan linntean. Thug a' Phlàigh buaidh uabhasach fhèin làidir air Târgu Mureș ann an 1707, nuair a chaochail 3,500. Bhuinneadh am baile dhan Ostair-Ungaire gu ruige 1922, nuair a ghabh Romàinia os làimh e. Stèidhich A' Ghearmailt Nàsach ghetto Iùdhach an seo ann an 1944, mar phàirt an Uile-losgaidh.

## Daoine ainmeil
*Attila Bartis (1968)
*György Dragomán (1973)

## Bailtean co-cheangailte
*  Baja
*  Bournemouth
*  Chişinău
*  Güzelçamlı
*  Ilmenau
*  Kecskemét
*  Rinn Friù an Ear
*  Szeged
*  Újbuda (Budapest)
*  Uzhhorod
*  Zalaegerszeg

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Ana Pauker

B' e eadar-theangair, neach-teagaisg agus neach-poileataigs Comannach Stalineach à Romàinia a bh' ann an **Ana Pauker** (ainm-breithe: *Hannah Rabinsohn*, Codăești, 13 an Gearran 1893 - Bucharest, 3 an t-Ògmhios 1960). Rugadh agus thogadh i ann am Vaslui agus bhuinneadh i do theaghlach Clas-obrach Iùdhach gu math bochd: bha a h-athair na spadair ann an sionagog. Fhuair i a cuid fhoghlaim aig Oilthigh Gheneva, Oilthigh Mhosco agus san Sgoil Eadar-nàiseanta Lenin. Ghabh i ann am Pàrtaidh Comunnach Romàinia ann an 1921 ach chaidh a chur an greim ann an 1923 agus 1924 air adhbharan poileataigeach. B' fheudar dhi an dùthaich fhàgail agus theich i agus an duine aice thall thairis nam fògarrach dhan Aonadh Sobhiatach. Chaidh ise a chur an greim sa phrìosan Liubianka ann am Mosgo fad greiseag ann an 1938, aig àm Purcaid Mhòr Stalineach. Thill i gu Romàinia an cois an Airm Deirge an dèidh An Dàrna Cogaidh. Bha e na àrd-rùnaire neo-oifigeil a' Phàirtidh agus b' i a' chiad thè ann an eachdraidh na cruinne a bhith na Ministear nan Dùthchannan Cèin. Bha an Securitate a stèidheachadh fhad 's a bha i os cionn a' Phàirtidh. Bha i a-riamh ann ann strì an aghaidh Elek Köblös taobh a-staigh a' Phàirtidh. Chaill i a dreuchd ann am purgaid nan Iùdhach às a' Phàrtaidh ann an 1952. Chaochail i le aillse ann am Bucharest ann an 1960. Chreideadh Pauker gum bu chòir do ghach uile ar-a-mach agus atharrachadh poiliteagach a bhith fo stiùir mion-chuid Stalinich proifeiseanta, an treabh dham buinneadh ise fhèin. Cha robh i a-riamh air a h-ath-ghnàthachadh an dèidh bàis air sgàth gur e boireannach agus Iùdhach a bh'innte.

## Iomraidhean


Roinn-seòrsa:Eachdraidh
Roinn-seòrsa:Daoine à Romàinia
Roinn-seòrsa:Poileataigs
Roinn-seòrsa:Romàinia
Roinn-seòrsa:Co-mhaoineas
Codăești

'S e baile beag eadar Iași agus Vaslui, air an àirde an ear-thuath Romàinia a th' ann an **Codăești** (IPA: *ˈkoˈdəet͡ʃʲ*). Tha e suidhichte ri taobh  na h-Aibhne Codăești fhèin, aig 129m os cionn ìre na mara, san t-siorrachd (Romàinis: *Județ*) Vaslui. Tha 4,362 duine a' fuireach ann. Tha ceithir clachan ann: Codăești fhèin, Ghergheleu, Pribești agus Rediu Galian. 'S ann air àiteachas 's a tha eaconomaidh a' bhaile stèidhichte.

## Eachdraidh
Thàinig Iùdhaich dhan sgìre san 18mh Linn agus bha coimhearsnachd làidir agus beòthail ann gu ruige an Uile-losgadh Nàsach. Chan eil Iùdhach no Iùdhach air fhàgail sa bhaile an latha an-diugh. Ann an 1949, chaidh Pavel Coman, sagart Codăești, a chur an greim agus dhìteadh airson traoidhtearachd agus ceannairceachd an aghaidh Riaghaltas Comunnach na dùthcha.

## Daoine ainmeil
* Ana Pauker (1893–1960), neach-poileataigs. 

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Jilava

'S e baile beag faisg air Bucharest, ann an ceann a deas Romàinia a th' ann an  **Jilava**. Tha e suidhichte ri taobh  na h-Aibhne Sabar, aig 71m os cionn ìre na mara, san t-siorrachd (Romàinis: *Județ*) Ilfov. Tha 12,223 duine a' fuireach ann. 'S ann air gnìomhachas trom 's a tha eaconomaidh a' bhaile stèidhichte.

## Eachdraidh
'S ann às an fhacal *жилав * ann an Ungairis a tha a' ciallachadh *garbh* air neon *boglach* s' a tha ainm a' bhaile. Chaidh Jilava a chlàradh airson a' chiad turais ann an 1716. Air 27 an t-Samhain 1940 rinn feachdan an deachdaire Faisisteach Ion Antonescu murt air 64 daoine sa phrìosan ann an Jilava, fhad ‘s a bha iad a’ feitheamh ri cùis-lagha. An dèidh An Dàrna Cogaidh bha Antonescu fhèin air a dhìteadh agus a chur gu bàs an seo, airson an uilc a rinn e.

## Daoine ainmeil
*Dem I. Dobrescu (1869 - 1948)

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Ilfov (Siorrachd)

'S e siorrachd (Romàinis: *Județ*) ann an ceann a deas Romàinia a th' ann an **Ilfov** (IPA: *ˈtele:orman*), anns an roinn traidiseanta Muntenia. 'S e Bucharest a th' ann prìomh-bhaile na siorrachd. A bharrachd air sin, 's e an 25mh siorrachd na dùthcha a thaobh àireamh-shluaigh. Tha 388,738 a' fuireach ann.

## Bailtean
*Jilava
*Mogoșoaia

## Daoine ainmeil
*Dem I. Dobrescu (1869 - 1948)

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Dumbrăvioara

'S e baile beag eadar Bistrița agus Târgu Mureș am broinn a' bhaile mhunaiseapail (Romàinis: *municipiu*) Ernei, ann an ceann a tuath Romàinia a th' ann an **Dumbrăvioara** (Ungairis: *Sáromberke*). Tha e suidhichte ri taobh  na h-Aibhne Mureș, aig 340m os cionn ìre na mara, san t-siorrachd (Romàinis: *Județ*) Mureș. Tha 1,757  duine a' fuireach ann. Tha mòr-chuid Ungairianich sa bhaile: 1,459 (86%) Ungairianich, 159 Romàinianaich (9.5%) agus 73 Rroma (4.5%) ann an 1992. 'S ann air àiteachas 's a tha eaconomaidh a' bhaile stèidhichte. 'S ann à  *Dumbravă* (Gàidhlig: frith-choille) agus am meanbhair *-ioară* 's a tha an t-ainm oifigeil. Tha an t-ainm traidiseanta a' ciallachadh *Beinn an lùdain* ann an Gearmailtis bho *Scharn* (Gàidhlig: lùdan) agus *berg* (Gàidhlig: beinn).

## Eachdraidh
Chaidh am baile a chlàradh airson a' chiad turais ann an 1319 mar *Sarumberg* ann an dà litir air an sgrìobhadh le Károly Róbert. Tha tuineachadh air a bhith ann bho na Meadhan Aoisean, a rèir sgrìobhainn bho 1453, a thuirt gu robhar a' cumail margaidh ann. Bhuinneadh a' chiad neach-seilbh na talmhainn seo - fear air an robh Tamás Szécsényi - dhan chinneadh Kacsics: bha e na bhritheamh na thighearna grunn shiorrachdan air feadh Transilvania. Ghabh Antal Somkereki Erdélyi agus a shliochd am baile thairis ann an 1405, tro atharrachadh seilbh  agus bha e fhathast leis an teaghlach siud fad linntean. Às deidh bàs Istvánné Erdélyi Krisztina Mindszenti, b' ann dhan t-Seansalair Dénes Bánffy a chaidh am baile, agus an uairsin às deidh a bàis do Mihály Teleki, às deidh 1674. Thàinig am baile ann an làmhan nan Teleki an an 1759. Thog Teleki Sámuel Caisteal ann an stoidhl bharocach ann an 1769, a chaidh a sgeadachadh ann an 1912. Thuit pàirtean a'chaisteil sìos ann an 1944. 'S e sgoil a th' ann toglach a' chaisteil a-nis. Thogadh an eaglais Phròstanach ann an 1785. Thogadh an eaglais Chaitligeach ann an stoidhl Ròmanach Nuadh ann an 1905. A bharrachd air sin, tha taigh-dìthreabhaich ortadogsach ann, a bhuinneas dhan mhainistir ann an Toplița. Chaidh ainmean a' bhaile atharrachadh gu Dumbrăvioara ann an 1922, nuair a chaill An Ungair an sgìre air fad agus Transilvania na phàirt Romàinia on bhliadhna sin. A dh'aindeoin sin, 's e Șaromberc/Șarombărc ann an Romàinis, Scharnberg/Schallenbrich ann an Gearmailtis agus Sáromberke ann an Ungairis a tha muinntir an àite a' canntainn ris. Tha am baile ainmeil an latha an-diugh air feadh na dùthcha o chionn's gu bheil geaban mòr goban-corra ann.

## Daoine ainmeil
* Elek Köblös (1887–1938), Neach-poileataigs Comunnach. 

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Aiud

'S e baile eadar Cluj-Napoca agus Alba Iulia, ann an ceann a tuath Romàinia a th' ann an **Aiud** (IPA: *ˈaˈjud*, Ungairis: *Nagyenyed*, IPA: *ˈnɒɟɛɲɛd*, Gearmailtis: *Straßburg am Mieresch*). Tha e suidhichte ri taobh  na h-Aibhne Mureș, aig 258m os cionn ìre na mara, san t-siorrachd (Romàinis: *Județ*) Alba. Tha 22,876 duine a' fuireach ann.

## Eachdraidh
'S ann à ainm an Naoimh *Aegidius* ann an Laideann agus an t-iar-leasachan *-ad* ann an Ungairis s' a tha ainm a' bhaile. Bhuinneadh an t-àite dhan roinn Ròmanach Dacia  agus thathar dhen bheachd gu robh an tuineachadh Ròmanach *Brucla* faisg air a' bhaile. Chaidh am baile a chlàradh airson a' chiad turais ann an 1293. Bhuinneadh am baile dhan Phrionnsalachd Transsilvania bho 1541 gu ruige 1699. Ghabh muinntir a' bhaile ris an Ath-Leasachadh anns an 16mh Linn agus bha Aiud aig teis-mheadhain Calbhanachas san dùthaich fad linntean. Rinn reubaltaich à Romàinia murt air mu 1,000 daoine an seo ann an 1849.

## Daoine ainmeil
*Flóra Sass (1841 - 1916)

## Bailtean co-cheangailte
*  Cherepovets
*  Cusset
*  Dingelstädt
*  Gyomaendrőd
*  Megara
*  Ponte de Sor
*  Siklós

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Mogoșoaia

'S e baile beag faisg air Bucharest, ann an ceann a deas Romàinia a th' ann am  **Mogoșoaia**. Tha e suidhichte ri taobh  na h-Aibhne Colentina, aig 94m os cionn ìre na mara, san t-siorrachd (Romàinis: *Județ*) Ilfov. Tha 7,625 duine a' fuireach ann. 'S ann air turasachd 's a tha eaconomaidh a' bhaile stèidhichte.

## Eachdraidh
'S ann às an ainm pearsanta *Mogos* ann an Ungairis agus an t-iar-leasachan -*falva* s' a tha ainm a' bhaile. Chaidh Mogoșoaia a chlàradh airson a' chiad turais ann an 1566 mar *Maghafalw*. Thog Constantin Brâncoveanu lùchairt an seo eadar 1698 agus 1702. Rinneadh murt air an sgrìobhadair Marin Preda san lùchairt ann an 1980 air sgàth' s gun do sgrìobh e leabhar anns an tug e càin air an Riaghaltas Stalineach Gheorghe Gheorghiu-Dej anns na 50an.

## Daoine ainmeil

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Murfatlar

'S e baile beag eadar Călărași agus Constanța, ann an ceann a deas Romàinia a th' a ann am **Murfatlar** (IPA: *murfatˈlar*) Tha e suidhichte ri taobh a' Canàil *Dunăre–Marea Neagră*, aig 90m os cionn ìre na mara, san t-siorrachd (Romàinis: *Județ*) Constanța. Tha 10,216 duine a' fuireach ann. 'S ann ainmeil 's a tha Murfatlar air feadh an  t-saoghail airson an fìona a thathar a' dèanamh an seo. Tha am baile beag Siminoc (seann ainm: Turc-Murfat) fo sgàil Mhurfatlar airson adhbharan rianachdail. 'S ann à ainm fhlùir *Helichrysum arenarium* (siminoc ann an Romàinis) a tha.

## Eachdraidh
'S ann às an fhacal *mürvet* (Gàidhlig: *fialaidh*) ann an Turcais s' a tha ainm a' bhaile. A dh'aindeoin sin, tha cuid eile ag ràdh gur ann à ainm thighearna Turach, air an robh Ali Murfat, 's a tha an t-ainm. Chanadh Mircești anns an meadhan aoisean. Chaidh am baile a chlàradh airson a' chiad turais ann an 1864. Chanadh *Basarabi* ris eadar 1924 agus 1965, air sgàth 's gu robh connspaid phoiliteagach ann eadar Libearalaich agus Luchd na Tuatha. Chleachdadh an t-ainm *Basarabi* a-rithist bho 1980 gu 2007 fo bhuaidh Nicolae Ceaușescu agus Pàrtaidh Comunnach Romàinia, leis go robhar dhen bheachd gu robh Basarabi mòran na bu Romàinianiche na Murfatlar. Bha siostam uamhan air an lorg fon talamh an seo ann an 1957, le tobhtaichean às na meadhan aoisean: a' chiad eaglais na dùthcha agus mannastir Bulgàirianach nam measg. Thathar cuideachd air tobhtaichean thaighean - air an togail ann an 992 - a lorg san sgìre. Thogadh Canàl tron sgìre eadar 1976 agus 1987 eadar an Abhainn Danube agus A' Mhuir Dhubh. B' e prìonsanaich poiliteagach a chleachadh mar luchd-obrach ach chaochail iad nam mìltean tro obair chruaidh.

## Àireamh-shluaigh
À rèir Cunntas-shluaigh 2011 tha 8,657 Romàinianaich (89.86%), 547 Tataraich (5.68%), 236 Rroma(2.45%), 134 Turcaich (1.39%), 9  Ungairianaich (0.09%), 3 Aromàinianaich (0.03%), 16 eile (0.17%), agus 32 gun chinneadh aithnichte (0.33%) a' fuireach ann am Murfatlar.

## Daoine ainmeil
* Traian Băsescu (1951), Neach-poileataigs.

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Siliștea Gumești

'S e baile beag eadar Alexandria agus Pitești, ann an ceann a deas Romàinia a th' ann an **Siliștea Gumești** Tha e suidhichte ri taobh  na h-Aibhne Pârâul Câinelui, aig 148m os cionn ìre na mara, san t-siorrachd (Romàinis: *Județ*) Teleorman. Tha 2,633 duine a' fuireach ann.

## Eachdraidh
'S ann às an fhacal *siliște* (Gàidhlig: *tuinneachadh*) ann an seann Romàinis agus an t-iar-leasachan *-ești* s' a tha ainm a' bhaile. Chanadh Siliștea Nouă ris (Gàidhlig: *tuinneachadh ùr*) eadar 1968 agus 1996. Bha bunait feachdan adhair anns a' bhaile, far an robh loingeas-cogaidh MiG-15 suidhichte. Thogadh manachainn san àite far an robh a' bhunait, an dèidh 1989.

## Daoine ainmeil
* Marin Preda (1922–1980), Sgrìobhadair.

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Tulcea (Siorrachd)

'S e siorrachd (Romàinis: *Județ*) air an àirde an ear-dheas Romàinia a th' ann an **Tulcea** (IPA: *ˈtult͡ʃe̯a*, Greugais: *Αιγισσός*, Ruisis: *Тулча*, Turcais: *Tulça*), anns an roinn traidiseanta Dobruja. 'S e Tulcea fhèin a th' ann prìomh-bhaile na siorrachd. A bharrachd air sin, 's e an 40mh siorrachd na dùthcha a thaobh àireimh-shluaigh. Tha 201,462 a' fuireach ann. Seo mar a leanas cinneachadh na siorrachd: Romàinianaich: 89.13%, Lipovianaich: 5.41%, Turcaich: 0.93%, Rroma: 1.87%, Greugaich: 0.65%.

## Bailtean

## Daoine Ainmeil
*Grigore Moisil (1906 - 1973)

## Ceanglaichean A-mach
*Mapa na Dùthcha

## Iomraidhean


Roinn-seòrsa:Romàinia
Roinn-seòrsa:An Roinn-Eòrpa
Sfântu Gheorghe

'S e baile mòr eadar Braşov agus Miercurea Ciuc, ann an ceann a tuath Romàinia a th' ann an **Sfântu Gheorghe** (IPA: *ˈsfɨntu ˈɡe̯orɡe*, Ungairis: *Sepsiszentgyörgy*, IPA: *ˈʃɛpʃisɛɲɟørɟ*, Gearmailtis: *Sankt Georgen*, Iùdais: *סנט דזשארדזש*). Tha e suidhichte ri taobh  na h-Aibhne Olt, aig 555m os cionn ìre na mara, san t-siorrachd (Romàinis: *Județ*) Covasna. Tha 56,006 duine a' fuireach ann.

## Eachdraidh
'S ann às na facail airson *[[Naomh]]* (Sfântu/Szent/Sankt/סנט) agus *Seòras* (Gheorghe/György/Georg/ דזשארדזש) anns gach uile cànan na sgìre 's a tha ainm a' bhaile. Chaidh am baile a chlàradh airson a' chiad turais ann an 1332 mar *Sancto Georgio*. Bhuinneadh am baile dhan Phrionnsalachd Transsilvania bho 1541 gu ruige 1699. Chaidh am baile ainmeachadh na ghearastan le Maria Theresa ann an 1764. Bhuinneadh am baile dhan Ostair-Ungaire gu ruige 1922 - far an robh e na phrìomh-bhaile na Siorrachd Háromszék - gus a ghabh Romàinia os làimh e. Stèidhich A' Ghearmailt Nàsach ghetto Iùdhach an seo, mar phàirt an Uile-losgaidh.

## Daoine ainmeil
*Péter Jecza (1939 - 2009)

## Bailtean co-cheangailte
*  Alsónána
*  Cegléd
*  Ferencváros
*  Givatayim
*  Kanjiža
*  Kecskemét
*  Kisbucsa
*  Kiskunhalas
*  Kráľovský Chlmec
*  Mosonmagyaróvár
*  Novossibirsk
*  Saint-Georges-sur-Cher
*  Santa Cruz
*  Sárpilis
*  Veszprém

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Miercurea Ciuc

'S e baile meadhannach eadar Piatra Neamț agus Sfântu Gheorghe, ann an ceann a tuath Romàinia a th' ann am **Miercurea Ciuc** (IPA: *ˈmjerkure̯a t͡ʃjuk*, Ungairis: *Csíkszereda*, IPA: *ˈt͡ʃiːksɛrɛdɒ*, Gearmailtis: *Szeklerburg*, IPA: *ˈseːklɐbʊʁk*). Tha e suidhichte ri taobh  na h-Aibhne Olt, aig 662m os cionn ìre na mara, san t-siorrachd (Romàinis: *Județ*) Harghita. Tha 38,966 duine a' fuireach ann.

## Eachdraidh
'S ann às an fhacal airson *[[Diciadain]]* (Miercuri) - latha a' mhargaidh seachdainneil - ann an Romàinis 's a tha ainm a' bhaile. Chaidh am baile a chlàradh airson a' chiad turais ann an 1558 mar *Sicolsburgum*. Thog Ferenc Mikó lùchairt an seo ann an 1623. Ann an 1661 rinn Ali Pasha à Timișoara sgrios air a' bhaile agus an sgìre mu timcheall air. Anns na bliadhnaichean 1650, 1655, 1677 agus 1707 chumadh co-chruinneachaidhean cathair coitcheann nan Szekler an seo. Bhuinneadh am baile dhan Phrionnsalachd Transsilvania bho 1541 gu ruige 1699. Bhuinneadh am baile dhan Ostair-Ungaire gu ruige 1922 nuair a ghabh Romàinia os làimh e.

## Àireamh-shluaigh
À rèir Cunntas-shluaigh 2015 tha mòr-chuid Ungairianaich (78.54%) agus mion-chuid Romàinianaich (16.77%) a' fuireach ann am Miercurea Ciuc.

## Daoine ainmeil
*Róbert Kálmán Ráduly (1968)

## Bailtean co-cheangailte
*  Bălți
*  Berehove
*  Budakeszi
*  Cegléd
*  Gyula
*  Gödöllő
*  Heves
*  Kaposvár
*  Makó
*  Tiszaújváros
*  Riehen
*  Óbuda
*  Želiezovce
*  Zugló

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Cluj-Napoca

'S e baile mòr eadar Oradea agus Târgu Mureș, ann an ceann a tuath Romàinia a th' ann an **Cluj-Napoca** (IPA: *ˈkluʒ naˈpoka*, Ungairis: *Kolozsvár*, IPA: *ˈkoloʒvaːr*, Gearmailtis: *Klausenburg*). Tha e suidhichte ri taobh na h-Aibhne Someșul Mic, aig 340m os cionn ìre na mara, san t-siorrachd (Romàinis: *Județ*) Cluj. Tha 324.576 duine a' fuireach ann.

## Eachdraidh
'S ann às an fhacal *clusa* (Gàidhlig: mòr-chlais) ann an Laideann 's a tha ainm a' bhaile. Chanadh *Napoca* ris aig àm Impireachd na Ròimhe o chionn's gu robh treubh Daci air an robh na *Napaei* nan tàmh san sgìre. Chaidh am baile a chlàradh airson a' chiad turais ann an 1213 mar *Clus*. Nuair a dh' iarr Rìgh na h-Ungair air na Sagsannaich gun gabhadh iad còmhnaidh ann an Transsilvania anns na meadhannan aoisean, stèidhich iad seachd bailtean daingnichte, Cluj-Napoca nam measg. 'S e an adhbhar a chanar *Siebenbürgen* (Gàidhlig: seachd caistealan) ri Transsilvania ann an Gearmailtis. Buinneadh Cluj-Napoca dhan Phrionnsalachd Transsilvania bho 1541 gu ruige 1699 a bh' ann. B' e prìomh-bhaile na *Groß Fürstentum Siebenbürgen* bho 1790 gu 1848 agus an uaire sin bho 1861 gu 1867 cuideachd. Bhuinneadh am baile dhan Ostair-Ungaire gu ruige 1922 nuair a ghabh Romàinia os làimh e. Chruthaich A' Ghearmailt Nàsach Ghetto Iùdhach an an Cluj-Napoca mar phàirt an Uile-losgaidh. Shaoraich feachdan Romàinia agus An t-Aonadh Sobhiatach am baile air 11 an Dàmhair 1944.

## Àireamh-shluaigh
À rèir Cunntas-shluaigh 2015 tha mòr-chuid Romàinianaich (81.5%) agus mion-chuid Ungairianaich (16.4%) a' fuireach ann an Cluj-Napoca.

## Daoine ainmeil
*Mata Corvinus (1443 - 1490)
*Miklós Bánffy (1873 - 1950)
*Ádám Bodor (1968)
*László Tőkés (1952)

## Bailtean co-cheangailte
*  Beersheva
*  Braga
*  Chacao
*  Columbia
*  Dijon
*  Dortmund
*  East Lansing
*  Eskişehir
*  Karaganda
*  Köln
*  Korçë
*  Makati
*  Namur
*  Nantes
*  Ningbo
*  Parma
*  Pécs
*  Rockford
*  Rotherham
*  São Paulo
*  Suwon
*  Ungheni
*  Valdivia
*  Viterbo
*  Zagreb
*  Zhengzhou

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Oradea

'S e baile mòr eadar Arad agus Satu Mare, ann an ceann a tuath Romàinia a th' ann an **Oradea** (IPA: *ˈoˈrade̯a*, Ungairis: *Nagyvárad*, IPA: *ˈnɒɟvaːrɒd*, Gearmailtis: *Großwardein*, IPA: *ˈɡʁoːsvaʁˈdaɪn*). Tha e suidhichte ri taobh  na h-Aibhne  Crișul Repede, aig 142m os cionn ìre na mara, san t-siorrachd (Romàinis: *Județ*) Bihor. Tha 196,367 duine a' fuireach ann.

## Eachdraidh
'S ann às an fhacal *mòr* (*mare/nagy/groß*) anns gach uile cànan na sgìre agus baile (vár) ann an Ungairis 's a tha ainm a' bhaile. Bha treubhan Daci agus Ceilteach nan tàmh ann, ro teachd nan Ròmanach. A rèir an leabhair *Gesta Hungarorum* thàinig treubhan Gazari agus Siculi dhan sgìre san 9mh Linn agus 10mh Linn. Chaidh am baile a chlàradh airson a' chiad turais ann an 1150 mar *Varadinum*. Buinneadh Oradea dhan Phrionnsalachd Transsilvania bho 1570 gu ruige 1660. Rinn na Mongolaich sgrios agus milleadh air a' bhaile ann an 1241. Sgrìobh Georg von Peuerbach an leabhar *Tabula Varadiensis* an seo ann an 1464.  Bhuinneadh am baile dhan Ostair-Ungaire gu ruige 1922 nuair a ghabh Romàinia os làimh e. Bha coimhearsnachd Iùdhach a' bhaile uabhasach fhèin làidir ron Dàrna Chogadh. Chruthaich A' Ghearmailt Nàsach Ghetto Iùdhach an an Oradea mar phàirt an Uile-losgaidh. Rinn na Nàsaich murt air mu 25,000 dhuibh anns na campaichean-losgaidh. Chan eil fiù's 300 Iùdhaich air fhàgail ann an Oradea an latha an-diugh. B' ann air 12 an Dàmhair 1944 a thuit am baile gu feachdan an Aonaidh Sobhiataich.

## Àireamh-shluaigh
À rèir Cunntas-shluaigh 2015 tha mòr-chuid Romàinianaich (73.1%) agus mion-chuid Ungairianaich (24.9%) a' fuireach ann an Oradea.

## Daoine ainmeil
*Éva Heyman (1931 - 1944), Ìobairteach an Uile-losgaidh.

## Bailtean co-cheangailte
*  Băcioi
*  Ceyrat
*  Coslada
*  Debrecen
*  Givatayim
*  Linköping
*  Mantova

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia
Timișoara

'S e baile mòr eadar Arad agus Reșița, air an àirde an iar Romàinia a th' ann an **Timișoara** (IPA: *ˈtimiˈʃo̯ara*, Ungairis: *Temesvár*, Gearmailtis: *Temeswar*, Sèirbis; *Темишвар*). Tha e suidhichte ri taobh  na h-Aibhne Timiș, aig 90m os cionn ìre na mara, san t-siorrachd (Romàinis: *Județ*) Timiș. Tha 319,279 duine a' fuireach ann.

## Eachdraidh
'S ann às an fhacal *vár* (Gàidhlig: Cathair) ann an Ungairis agus am freumh Innd-Eòrpais *thib* (Gàidhlig: boglach) 's a tha ainm a' bhaile. Bha treubhan Daci agus Ceilteach nan tàmh ann, ro teachd nan Ròmanach. Tha eachdraiche neo dithis ann an Romàinia dhen bheachd gur ann ann an Timișoara 's a bha an tuineachadh Daci *Zurobara*, mun do sgrìobh Ptolomaidh san leabhar *Γεωγραφικὴ Ὑφήγησις*. Chaidh am baile a chlàradh airson a' chiad turais ann an 1212 mar *Castrum regium Themes*. Rinn na Tatari sgrios agus milleadh air a' bhaile san 13mh Linn. Bhuinneadh e do dh' Impireachd nan Otomanach bho 1552 gu ruige 1716. B' e gun tàinig fear air an robh Kara Ahmed Pasha agus 160,000 saighdear gu Timișoara, chuairtich iad am baile agus, air 22 an Giblean 1552, thuit e: bha Timișoara phrìomh-bhaile na roinn *Eyālet-i Tımışvār* on latha siud air adhart. Ann ceann 176 bliadhna, cheannsaich arm nan Habsburgach am baile ann an 1716. Ghabh Romàinia os làimh Timișoara ann an 1920. Thug plèanaichean-cogaidh Aimearganach, Breatainneach agus Gearmailteach ionnsaigh air a' bhaile aid deireadh an Dàrna Cogaidh. B' ann ann an Timișoara a thòisich Rèabhlaid Romàinianach air 16 an Dùbhlachd 1989, nuair a thog na daoine fianais sna sràidean agus an Riaghaltas a' feuchainn ris an easbaig Pròstanach László Tőkés a chur a-mach à dheuchd.

## Àireamh-shluaigh
À rèir Cunntas-shluaigh 2015 tha mòr-chuid Romàinianaich (259,754) agus mion-chuidean Ungairianaich (15,564), Seirebianaich (4,843), Gearmailtich (4,193), Rroma (2,145), Rutheni (556) agus Iùdhaich (176) a' fuireach ann an Timișoara.

## Daoine ainmeil
*Ali Temeşvar'dan (1647 - 1722)
*Johnny Weissmüller (1904 - 1984)

## Bailtean co-cheangailte
*  Cancún
*  Chernivtsi
*  Da Nang
*  Faenza
*  Gera
*  Karlsruhe
*  Lublin
*  Mulhouse
*  Nottingham
*  Novi Sad
*  Palermo
*  Porto
*  Rueil-Malmaison
*  Szegad
*  Treviso
*  Trujillo

## Iomraidhean


Roinn-seòrsa:Bailtean ann an Romàinia
Roinn-seòrsa:Bailtean
Roinn-seòrsa:Romàinia